Temeljem članka 90. Statuta Osnovne škole „1. listopada 1942.“, a sukladno članku 18.a Zakona o zaštiti osobnih podataka (NN 103/03, 118/06, 41/08, 130/11, 106/12) i temeljem članka 37. Opće uredbe o zaštiti podataka (EU) 2016/679, ravnatelj Osnovne škole „1. listopada 1942.“ donosi

**ODLUKU O IMENOVANJU SLUŽBENIKA ZA ZAŠTITU OSOBNIH PODATAKA**

**Članak 1.**

Službenikom za zaštitu osobnih podataka imenuje se Nives Radosavljević, diplomirana pravnica, koja radi na radnom mjestu tajnika škole.

**Članak 2.**

Službenik za zaštitu osobnih podataka obavljat će dužnosti propisane člankom 39. Opće uredbe o zaštiti podataka.

* vodi brigu o zakonitosti obrade osobnih podataka
* upozorava voditelja zbirke osobnih podataka na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanja privatnosti i zaštitu osobnih podataka
* upoznaje sve osobe zaposlene u obradi osobnih podataka s njihovim zakonskim obvezama u svrhu zaštite osobnih podataka
* surađuje s Agencijom za zaštitu osobnih podataka u vezi s provedbom nadzora nad obradom osobnih podataka
* obavlja i druge poslove utvrđene Zakonom o zaštiti osobnih podataka i podzakonskim propisima koji su donijeti na temelju tog Zakona

**Članak 3.**

Službenik za zaštitu osobnih podataka dužan je čuvati povjerljivost svih podataka i informacija koje sazna u obavljanju svojih dužnosti. Ova obveza traje i nakon prestanka obavljanja dužnosti službenika za zaštitu osobnih podataka.

**Članak 4.**

Ova Odluka stupa na snagu danom donošenja, a objavit će se na web stranici Škole. O imenovanju službenika za zaštitu osobnih podataka izvjestit će se Agencija za zaštitu osobnih podataka u roku od mjesec dana od dana donošenja ove Odluke.

KLASA: 003-07/18-01/107

URBROJ: 2155-14-01-18

Čišla, 21. svibnja 2018. godine

Ravnatelj: Ivan Sladojević

\_\_\_\_\_\_\_\_\_\_\_\_\_\_\_\_\_\_\_\_